Kęsčiai
Kęsčiai – kaimas Tauragės rajono savivaldybėje, 11 km į vakarus nuo Tauragės ir 10 km į pietryčius nuo Žygaičių, prie kelio  199  Tauragė–Žygaičiai–Vainutas . Seniūnaitijos centras. Yra maisto prekių parduotuvė, Kęsčių gaisrinės muziejus, Kęsčių pagrindinė mokykla, biblioteka, medicinos punktas, aerodromas. Kęsčių kultūros namai buvo pripažinti gražiausiais Tauragės rajone. Yra išlikusios kolūkių fermos, daugumą sovietinės technikos tebeturi kaimo gyventojai. Kęsčių dvaro liekanos. 2009 m. pabaigoje žmonės susibūrė ir įkūrė Kęsčių kaimo bendruomenę „Elbenta“.